# Επίσημη Εφημερίδα C 25A/18 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 25A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος18 Ιανουαρίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 25A

Έκδοση στην ελληνική γλώσσα

Ανακοινώσεις και Πληροφορίες

65ό έτος18 Ιανουαρίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2022/C 25 A/01 | Κοινό Κέντρο Ερευνών της Ευρωπαϊκής Επιτροπής — Προκήρυξη κενής θέσης διευθυντή/διευθύντριας Πυρηνικής Ασφάλειας και Προστασίας (Βαθμός AD 14) (άρθρο 29 παράγραφος 2 του κανονισμού υπηρεσιακής κατάστασης) — COM/2022/10411 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2022/C 25 A/01

Κοινό Κέντρο Ερευνών της Ευρωπαϊκής Επιτροπής — Προκήρυξη κενής θέσης διευθυντή/διευθύντριας Πυρηνικής Ασφάλειας και Προστασίας (Βαθμός AD 14) (άρθρο 29 παράγραφος 2 του κανονισμού υπηρεσιακής κατάστασης) — COM/2022/10411

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 18.1.2022 | EL | Επίσημη Εφημερίδα της Ευρωπαϊκής Ένωσης | CA 25/1 |
| --- | --- | --- | --- |

18.1.2022

EL

Επίσημη Εφημερίδα της Ευρωπαϊκής Ένωσης

CA 25/1

---

ΚΟΙΝΟ ΚΕΝΤΡΟ ΕΡΕΥΝΩΝ ΤΗΣ ΕΥΡΩΠΑΪΚΗΣ ΕΠΙΤΡΟΠΗΣ

Προκήρυξη κενής θέσης διευθυντή/διευθύντριας «Πυρηνικής Ασφάλειας και Προστασίας» (Βαθμός AD 14)

(άρθρο 29 παράγραφος 2 του κανονισμού υπηρεσιακής κατάστασης)

COM/2022/10411

(2022/C 25 A/01)

Ποιοι είμαστε

Η αποστολή του Κοινού Κέντρου Ερευνών (ΚΚΕρ), ως υπηρεσίας επιστήμης και γνώσης της Ευρωπαϊκής Επιτροπής, είναι να στηρίζει τις πολιτικές της ΕΕ με ανεξάρτητα στοιχεία σε ολόκληρο τον κύκλο πολιτικής. Το ΚΚΕρ έχει γραφεία σε 5 κράτη μέλη (Βέλγιο, Γερμανία, Ιταλία, Κάτω Χώρες και Ισπανία). Περισσότερες πληροφορίες διατίθενται στη διεύθυνση https://ec.europa.eu/jrc.

Το επιστημονικό έργο του ΚΚΕρ στον τομέα της πυρηνικής ασφάλειας και προστασίας αφορά βασικές επιστημονικές και τεχνολογικές πτυχές που συνδέονται με τις τρέχουσες και μελλοντικές κοινωνικές ανάγκες και προκλήσεις. Βασίζεται στις τρεις διαστάσεις αναφοράς της στρατηγικής του ΚΚΕρ για το 2030: δικαιοσύνη, ανθεκτικότητα και ανταγωνιστικότητα. Αναγνωρίζεται ευρέως ότι το επιστημονικό έργο του ΚΚΕρ στον πυρηνικό τομέα ανταποκρίνεται στα υψηλότερα δυνατά πρότυπα που βασίζονται στις δεξιότητες, τις ικανότητες και τις εγκαταστάσεις του οι οποίες είναι μοναδικές σε παγκόσμιο επίπεδο.

Τι προτείνουμε

Προτείνουμε τη θέση του διευθυντή/της διευθύντριας που θα ηγείται της Διεύθυνσης Πυρηνικής Ε & Α του ΚΚΕρ —της Διεύθυνσης G «Πυρηνική Ασφάλεια και Προστασία». Πρόκειται για μια θέση υψηλής προβολής που μπορεί να επηρεάσει την κατεύθυνση της έρευνας της Ευρατόμ κατά τις επόμενες δεκαετίες.

Κύρια αποστολή της Διεύθυνσης G του ΚΚΕρ είναι η υλοποίηση του προγράμματος έρευνας και κατάρτισης της Ευρατόμ του ΚΚΕρ και η διατήρηση και διάδοση των πυρηνικών ικανοτήτων στην Ευρώπη για την υποστήριξη όλων των κρατών μελών της ΕΕ. Η στενή συνεργασία και η συμπληρωματικότητα με την ερευνητική πολιτική των κρατών μελών της Ευρωπαϊκής Ένωσης και των εθνικών οργανισμών είναι καίριας σημασίας. Η Διεύθυνση G του ΚΚΕρ παρέχει στήριξη στις υπηρεσίες της ΕΕ στο πλαίσιο πρωτοβουλιών πολιτικής και επιστημονικής διπλωματίας στον τομέα της πυρηνικής ενέργειας μέσω ανεξάρτητης, τεχνικής και επιστημονικής εμπειρογνωμοσύνης και διαχείρισης γνώσεων. Η Διεύθυνση G είναι επίσης ενεργός βασικός εταίρος διεθνών δικτύων και συνεργάζεται με διεθνείς οργανισμούς και εξέχοντα πανεπιστήμια, ερευνητικά ιδρύματα και άλλους ενδιαφερόμενους φορείς

Ο διευθυντής/Η διευθύντρια G υπάγεται στον αναπληρωτή γενικό διευθυντή (DDG.1). Η Διεύθυνση G αποτελείται από εννέα μονάδες, δύο από τις οποίες βρίσκονται υπό την άμεση εποπτεία του διευθυντή/της διευθύντριας· οι άλλες επτά μονάδες οργανώνονται σε δύο θεματικά τμήματα (πυρηνική ασφάλεια και πυρηνική προστασία και μηχανισμοί διασφάλισης). Η Διεύθυνση G είναι παρούσα σε 4 διαφορετικούς χώρους, Καρλσρούη (DE), Ίσπρα (IT), Petten (NL) και Geel (BE).

Ο διευθυντής/η διευθύντρια θα είναι επίσης υπεύθυνος/-η για τη διαχείριση του χώρου της Καρλσρούης, ενεργώντας ως ο κάτοχος άδειας πυρηνικών εγκαταστάσεων και ως εργοδότης όπως ορίζεται από τη νομοθεσία της χώρας υποδοχής. Ο διευθυντής/Η διευθύντρια του χώρου λαμβάνει όλα τα αναγκαία μέτρα για να εξασφαλίσει την προστασία του προσωπικού και των εγκαταστάσεων του χώρου, θεσπίζοντας εναρμονισμένη πολιτική για την ασφάλεια στον χώρο εργασίας για όλο το προσωπικό και ενεργεί ως διευθυντής έκτακτης ανάγκης του χώρου όσον αφορά τη διαχείριση και τον συντονισμό καταστάσεων έκτακτης ανάγκης στον χώρο. Ο διευθυντής/Η διευθύντρια του ΚΚΕρ Καρλσρούης είναι υπεύθυνος για τη συμμόρφωση με όλα τα μέτρα ασφάλειας και προστασίας που σχετίζονται με την άδεια πυρηνικών εγκαταστάσεων. Ο διευθυντής/Η διευθύντρια του χώρου θα ενθαρρύνει τη διυπηρεσιακή συνεργασία όλων των υπηρεσιών που είναι παρούσες επιτόπου και διατηρεί ανοικτή και εποικοδομητική σχέση με τους εκπροσώπους του τοπικού προσωπικού. Ο διευθυντής/Η διευθύντρια του χώρου αντιπροσωπεύει τα συμφέροντα της Επιτροπής/του ΚΚΕρ σε εξωτερικές και εσωτερικές εκδηλώσεις, με ιδιαίτερη έμφαση στις σχέσεις με τις τοπικές αρχές και το Ευρωπαϊκό Σχολείο.

Ο διευθυντής/Η διευθύντρια θα παρέχει ισχυρή και αποτελεσματική ηγεσία διασφαλίζοντας ότι όλες οι ομάδες της Διεύθυνσης συμμετέχουν, είναι παραγωγικές και ευθυγραμμίζονται με την πυρηνική στρατηγική του ΚΚΕρ για την εφαρμογή του προγράμματος εργασίας της Ευρατόμ σε πνεύμα συνεργασίας. Ο διευθυντής/Η διευθύντρια συνεισφέρει επίσης στο μακροπρόθεσμο όραμα για τα καθήκοντα της Διεύθυνσης, συμβάλλοντας στη συνολική υλοποίηση της στρατηγικής του ΚΚΕρ

Τι αναζητούμε (κριτήρια επιλογής)

Οι υποψήφιοι/οι υποψήφιες θα πρέπει να πληρούν τα ακόλουθα κριτήρια επιλογής:

Διοικητικές δεξιότητες

| — | αποδεδειγμένη ικανότητα διαχείρισης των σχετικών οικονομικών πόρων στο πλαίσιο δημόσιων υπηρεσιών· |
| --- | --- |

—

αποδεδειγμένη ικανότητα διαχείρισης των σχετικών οικονομικών πόρων στο πλαίσιο δημόσιων υπηρεσιών·

| — | καλή στρατηγική σκέψη και ικανότητα μετουσίωσής της σε πρακτικές προτάσεις δράσης, ικανότητα καθορισμού προτεραιοτήτων και στόχων· |
| --- | --- |

—

καλή στρατηγική σκέψη και ικανότητα μετουσίωσής της σε πρακτικές προτάσεις δράσης, ικανότητα καθορισμού προτεραιοτήτων και στόχων·

| — | αποδεδειγμένη ικανότητα καθοδήγησης, παροχής κινήτρων και ανάπτυξης ομάδων στο έπακρο του δυναμικού τους, τόσο επιτόπου όσο και εξ αποστάσεως· |
| --- | --- |

—

αποδεδειγμένη ικανότητα καθοδήγησης, παροχής κινήτρων και ανάπτυξης ομάδων στο έπακρο του δυναμικού τους, τόσο επιτόπου όσο και εξ αποστάσεως·

| — | η ικανότητα καθοδήγησης διεθνών ομάδων ή/και ομάδων εμπειρογνωμόνων σε τεχνικά έργα ή έργα εφαρμοσμένης έρευνας θα αποτελέσει πλεονέκτημα. |
| --- | --- |

—

η ικανότητα καθοδήγησης διεθνών ομάδων ή/και ομάδων εμπειρογνωμόνων σε τεχνικά έργα ή έργα εφαρμοσμένης έρευνας θα αποτελέσει πλεονέκτημα.

Ειδικές δεξιότητες και πείρα

| — | επαγγελματική πείρα που συνδέεται με τους τομείς που διαχειρίζεται η Διεύθυνση, ιδίως την πυρηνική ασφάλεια, την πυρηνική προστασία αι τις διασφαλίσεις· |
| --- | --- |

—

επαγγελματική πείρα που συνδέεται με τους τομείς που διαχειρίζεται η Διεύθυνση, ιδίως την πυρηνική ασφάλεια, την πυρηνική προστασία αι τις διασφαλίσεις·

| — | πείρα εντός των θεσμικών οργάνων της ΕΕ και των υπηρεσιών της Επιτροπής ή σε σχέση με αυτά, ιδίως στον τομέα της διεπαφής επιστήμης-πολιτικής· |
| --- | --- |

—

πείρα εντός των θεσμικών οργάνων της ΕΕ και των υπηρεσιών της Επιτροπής ή σε σχέση με αυτά, ιδίως στον τομέα της διεπαφής επιστήμης-πολιτικής·

| — | ικανότητα δημιουργίας και διατήρησης επαγγελματικού δικτύου εντός της πυρηνικής πολιτικής και των ερευνητικών κοινοτήτων· |
| --- | --- |

—

ικανότητα δημιουργίας και διατήρησης επαγγελματικού δικτύου εντός της πυρηνικής πολιτικής και των ερευνητικών κοινοτήτων·

| — | ικανότητα αποτελεσματικής επικοινωνίας και αλληλεπίδρασης με τις γερμανικές εθνικές/τοπικές αρχές όπως απαιτείται από τον ρόλο διαχείρισης του τόπου· |
| --- | --- |

—

ικανότητα αποτελεσματικής επικοινωνίας και αλληλεπίδρασης με τις γερμανικές εθνικές/τοπικές αρχές όπως απαιτείται από τον ρόλο διαχείρισης του τόπου·

| — | η κατάρτιση στον τομέα της πυρηνικής επιστήμης ή μηχανικής θα αποτελέσει πλεονέκτημα. |
| --- | --- |

—

η κατάρτιση στον τομέα της πυρηνικής επιστήμης ή μηχανικής θα αποτελέσει πλεονέκτημα.

Προσωπικές ιδιότητες

| — | αποδεδειγμένη ικανότητα δημιουργίας εργασιακών σχέσεων εμπιστοσύνης με τα ενδιαφερόμενα μέρη και εκπροσώπησης της Επιτροπής στις επαφές με όλους τους εσωτερικούς και εξωτερικούς ενδιαφερόμενους φορείς, συμπεριλαμβανομένων των εθνικών αρχών της ΕΕ και του ευρέος κοινού· |
| --- | --- |

—

αποδεδειγμένη ικανότητα δημιουργίας εργασιακών σχέσεων εμπιστοσύνης με τα ενδιαφερόμενα μέρη και εκπροσώπησης της Επιτροπής στις επαφές με όλους τους εσωτερικούς και εξωτερικούς ενδιαφερόμενους φορείς, συμπεριλαμβανομένων των εθνικών αρχών της ΕΕ και του ευρέος κοινού·

| — | άριστες δεξιότητες επικοινωνίας και διαπραγμάτευσης· |
| --- | --- |

—

άριστες δεξιότητες επικοινωνίας και διαπραγμάτευσης·

| — | άριστες οργανωτικές δεξιότητες και ικανότητα επίλυσης εννοιολογικών και λειτουργικών προβλημάτων μέσω μιας προσέγγισης προσανατολισμένης στην επίτευξη αποτελεσμάτων· |
| --- | --- |

—

άριστες οργανωτικές δεξιότητες και ικανότητα επίλυσης εννοιολογικών και λειτουργικών προβλημάτων μέσω μιας προσέγγισης προσανατολισμένης στην επίτευξη αποτελεσμάτων·

| — | ικανότητα ανταλλαγής πληροφοριών και συνεργασίας με ομοτίμους και συναδέλφους. |
| --- | --- |

—

ικανότητα ανταλλαγής πληροφοριών και συνεργασίας με ομοτίμους και συναδέλφους.

Απαραίτητα προσόντα των υποψηφίων (προϋποθέσεις επιλεξιμότητας)

Οι υποψήφιοι/-ες θα συμπεριληφθούν στη φάση επιλογής μόνον εφόσον πληρούν τις ακόλουθες τυπικές προϋποθέσεις κατά τη λήξη της προθεσμίας υποβολής αιτήσεων:

| — | Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα του ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (1) μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε τομέα συναφή με την παρούσα θέση. |
| --- | --- |

—

Επαγγελματική πείρα: οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (1) μετά την απόκτηση του πανεπιστημιακού τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε τομέα συναφή με την παρούσα θέση.

| — | Διοικητική πείρα: τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (2). |
| --- | --- |

—

Διοικητική πείρα: τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη διευθυντική θέση (2).

| — | Γλώσσες: οι υποψήφιοι/οι υποψήφιες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωση (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: οι υποψήφιοι/οι υποψήφιες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωση (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την προϋπόθεση της ικανοποιητικής γνώσης μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μήνα κατά τον οποίο ο/η υπάλληλος συμπληρώνει την ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (4)]. |
| --- | --- |

—

Όριο ηλικίας: οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μήνα κατά τον οποίο ο/η υπάλληλος συμπληρώνει την ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (4)].

Επιλογή και διορισμός

Η επιλογή και ο διορισμός θα πραγματοποιηθούν σύμφωνα με τις διαδικασίες επιλογής και πρόσληψης της Ευρωπαϊκής Επιτροπής [βλέπε Document on Senior Officials Policy (έγγραφο σχετικά με την πολιτική όσον αφορά τους ανώτερους υπαλλήλους) (5)].

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψηφίους/-ες που υπερέχουν σε προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψηφίων για περαιτέρω συνεντεύξεις με τη Συμβουλευτική Επιτροπή Διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Η ΣΕΔ, λαμβάνοντας υπόψη τα αποτελέσματα της συνέντευξης και την έκθεση του κέντρου αξιολόγησης, καταρτίζει κατάλογο των επικρατέστερων υποψηφίων τους/τις οποίους/-ες θεωρεί κατάλληλους/-ες για την προκηρυσσόμενη θέση.

Οι υποψήφιοι/-ες που απαρτίζουν τον κατάλογο των επικρατέστερων υποψηφίων της ΣΕΔ καλούνται σε συνέντευξη από το αρμόδιο μέλος ή τα αρμόδια μέλη της Επιτροπής καθώς και από τα μέλη του διοικητικού συμβουλίου του ΚΚΕρ

Μετά τις συνεντεύξεις αυτές, η Ευρωπαϊκή Επιτροπή λαμβάνει την απόφαση διορισμού.

Ο/Η υποψήφιος/-α που θα επιλεγεί πρέπει να είναι τακτοποιημένος/-η στρατολογικά κατά τη νομοθεσία περί στρατολογίας που εφαρμόζεται στην περίπτωσή του/της, να παρέχει τα εχέγγυα ήθους που απαιτούνται για την άσκηση των καθηκόντων του/της και να πληροί τους όρους υγείας που απαιτούνται για την άσκηση των καθηκόντων του/της.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρο πιστοποιητικό εξουσιοδότησης ασφαλείας από την εθνική αρχή ασφαλείας της χώρας του/της. Η εξουσιοδότηση ασφαλείας προσωπικού είναι διοικητική απόφαση η οποία εκδίδεται μετά την ολοκλήρωση ελέγχου ασφαλείας από την αρμόδια εθνική αρχή ασφαλείας του οικείου προσώπου, σύμφωνα με τις εφαρμοστέες εθνικές νομοθετικές και κανονιστικές διατάξεις, και πιστοποιεί ότι ορισμένο πρόσωπο μπορεί να έχει πρόσβαση σε διαβαθμισμένες πληροφορίες έως συγκεκριμένου επιπέδου. (Επισημαίνεται ότι η αναγκαία διαδικασία για την απόκτηση εξουσιοδότησης ασφαλείας μπορεί να κινηθεί μόνο βάσει αιτήματος του εργοδότη και όχι βάσει αιτήματος του/της υποψηφίου/-ας.)

Μέχρι να χορηγηθεί η εξουσιοδότηση ασφαλείας προσωπικού από το οικείο κράτος μέλος και να ολοκληρωθεί η διαδικασία της εξουσιοδότησης ασφαλείας με τη νομικά απαιτούμενη ενημέρωση από τη Διεύθυνση Ασφάλειας της Ευρωπαϊκής Επιτροπής, ο/η υποψήφιος/-α δεν θα μπορεί να έχει πρόσβαση σε διαβαθμισμένες πληροφορίες της ΕΕ (ΔΠΕΕ) επιπέδου «CONFIDENTIEL UE/EU CONFIDENTIAL» ή ανώτερου, ούτε να παρίσταται σε συνεδριάσεις κατά τις οποίες συζητούνται τέτοιες ΔΠΕΕ.

Ισότητα ευκαιριών

Σε ευθυγράμμιση με το άρθρο 1δ του κανονισμού υπηρεσιακής κατάστασης, η Ευρωπαϊκή Επιτροπή επιδιώκει ως στρατηγικό στόχο την επίτευξη ίσης εκπροσώπησης των φύλων σε όλες τις ανώτατες διοικητικές βαθμίδες έως το τέλος της τρέχουσας θητείας της και εφαρμόζει πολιτική ίσων ευκαιριών, ενθαρρύνοντας την υποβολή υποψηφιοτήτων που θα μπορούσαν να συμβάλουν στην επίτευξη περισσότερης πολυμορφίας, ισότητας των φύλων και συνολικής γεωγραφικής ισορροπίας.

Όροι εργασίας

Οι αποδοχές και οι όροι εργασίας είναι αυτοί που προβλέπονται στον κανονισμό υπηρεσιακής κατάστασης.

Ο/Η υποψήφιος/-α που θα επιλεγεί θα προσληφθεί ως υπάλληλος στον βαθμό AD 14 (6). Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Εφιστάται η προσοχή του/της επιλεγέντος/-είσας υποψηφίου/-ας στο γεγονός ότι, σύμφωνα με τον κανονισμό υπηρεσιακής κατάστασης, κάθε νέο μέλος του προσωπικού πρέπει να ολοκληρώσει επιτυχώς δοκιμαστική περίοδο εννέα μηνών.

Ο τόπος υπηρεσίας είναι η Καρλσρούη (Γερμανία), όπου εδρεύει η Διεύθυνση.

Η θέση είναι διαθέσιμη από την 1η Νοεμβρίου 2022.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η υποψήφιος/-α που θα επιλεγεί θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου, καθώς και τις γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για τυχόν αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητας, απαιτούνται η τηλεφόρτωση βιογραφικού σημειώματος σε μορφότυπο PDF, κατά προτίμηση βάσει του μορφότυπου για τα βιογραφικά σημειώματα Europass CV (7), και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτηση καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίσετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία υποβολής αιτήσεων

Η προθεσμία εγγραφής λήγει στις 15 Φεβρουαρίου 2022, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

Σημαντικές πληροφορίες για τους/τις υποψηφίους/-ες

Υπενθυμίζεται στους/στις υποψηφίους/-ες ότι οι εργασίες των επιτροπών επιλογής είναι απόρρητες. Απαγορεύεται στους/στις υποψήφιους/-ες και σε κάθε τρίτο που ενεργεί για λογαριασμό υποψήφιου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Ευρωπαϊκή Επιτροπή εξασφαλίζει ότι η επεξεργασία των δεδομένων προσωπικού χαρακτήρα των υποψηφίων γίνεται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (8). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Η επαγγελματική πείρα λαμβάνεται υπόψη μόνον αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία και παρέχεται επ’ αμοιβή και με την ιδιότητα μισθωτού (ανεξαρτήτως είδους σύμβασης) ή παρόχου υπηρεσιών. Επαγγελματικές δραστηριότητες που ασκήθηκαν υπό καθεστώς μερικής απασχόλησης συνυπολογίζονται αναλογικά, βάσει του ποσοστού του πλήρους ωραρίου απασχόλησης στο οποίο αντιστοιχούν, όπως προκύπτει από σχετικό πιστοποιητικό. Άδεια μητρότητας/γονική άδεια/άδεια υιοθεσίας συνυπολογίζεται αν εντάσσεται στο πλαίσιο σύμβασης εργασίας. Οι διδακτορικές σπουδές εξομοιώνονται με επαγγελματική πείρα, ακόμη και όταν δεν είναι αμειβόμενες, αλλά για διάστημα τριών ετών κατ’ ανώτατο όριο και υπό την προϋπόθεση ότι έχουν ολοκληρωθεί επιτυχώς. Κάθε δεδομένο χρονικό διάστημα είναι δυνατόν να προσμετρηθεί μόνο μία φορά.

(2)  Στο βιογραφικό τους σημείωμα, οι υποψήφιοι/-ες πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν διοικητική πείρα, τα ακόλουθα: 1) τον τίτλο των διευθυντικών θέσεων τις οποίες κατείχαν και τα καθήκοντα που ασκούσαν· 2) τον αριθμό των υπαλλήλων τους οποίους διοικούσαν από τις θέσεις αυτές· 3) το ύψος του προϋπολογισμού που διαχειρίζονταν· 4) τον αριθμό των ανώτερων και κατώτερων βαθμίδων ιεραρχίας· και 5) τον αριθμό των ομοβάθμων τους.

(3)  https://eur-lex.europa.eu/legal-content/EL/TXT/?uri=CELEX%3A01958R0001-20130701

(4)  https://eur-lex.europa.eu/legal-content/EL/TXT/?uri=CELEX%3A01962R0031-20140701

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (μόνο στα αγγλικά)

(6)  Από την 1η Ιουλίου 2020 ο διορθωτικός συντελεστής που εφαρμόζεται στους μισθούς και τις συντάξεις των υπαλλήλων και του λοιπού προσωπικού της Ευρωπαϊκής Ένωσης για την Ίσπρα ανέρχεται σε 98 %. Ο συντελεστής αυτός υπόκειται σε ετήσια αναθεώρηση.

(7)  Μπορείτε να βρείτε πληροφορίες για το πώς θα δημιουργήσετε το βιογραφικό σας σημείωμα Europass ηλεκτρονικά στη διεύθυνση: https://europa.eu/europass/en/create-europass-cv

(8)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---